У Вікіпедыі ёсць артыкулы пра іншых асоб з прозвішчам Шэпелеў.

**Антон Шэпелеў** (нар. 8 лістапада 1989, Магілёў) — беларускі футбаліст, абаронца пінскай «Хвалі».

Клубная кар’ера
---------------

З 2007 года пачаў гуляць за дубль магілёўскага «Дняпра». У 2009—2010 гадах гуляў у арэндзе ў рэчыцкім «Ведрычы-97», дзе быў іграком асновы. Улетку 2010 года вярнуўся ў Магілёў, зноў стаў гуляць за дубль, пры гэтым часам з’яўляўся ў асноўнай камандзе.

Па выніках сезона 2011 «Дняпро» страціў месца ў Вышэйшай лізе, пасля чаго Антон перабраўся ў першалігавую «Смаргонь», а праз год апынуўся ў «Хіміку». У ліпені 2014 года вярнуўся ў Вышэйшую лігу, падпісаўшы кантракт з «Дняпром» да 2017 года. У «Дняпры» знаходзіўся на лаўцы запасных і не здолеў выратаваць каманду ад чарговага вылету ў Першую лігу. У сезоне 2015 у Першай лізе трывала гуляў у аснове магіляўчан.

У лютым 2016 года разарваў пагадненне з магілёўскім клубам і далучыўся да брэсцкага «Дынама», з якім у сакавіку падпісаў кантракт. У жніўні 2016 года вярнуўся ў «Дняпро», якому дапамог выйсці ў Вышэйшую лігу. У першай палове сезона 2017 не меў трывалага месца ў аснове, але пазней замацаваўся на пазіцыі цэнтральнага абаронцы. У студзені 2018 года на год падоўжыў кантракт з магіляўчанамі. Сезон 2018 пачынаў у стартавым складзе, з лета стаў часам заставацца на лаўцы запасных.

У снежні 2018 года стаў іграком «Смалявічаў», аднак не меў трывалага месца ў складзе каманды, часцей выхадзіў на замену. У ліпені 2019 года па пагадненні бакоў пакінуў смалявіцкі клуб.

У жніўні 2019 года папоўніў склад гомельскага «Лакаматыва», дзе стаў іграком стартавага складу. У студзені 2020 года зноў далучыўся да «Дняпра». Замацаваўся ў складзе і стаў капітанам каманды, па выніках сезона 2020 дапамог «Дняпру» перамагчы ў Другой лізе. З чэрвеня па верасень 2021 года адсутнічаў з-за траўмы, пазней вярнуўся ў склад. У студзені 2022 года пакінуў магілёўскі клуб.

У лютым 2022 года стаў іграком пінскай «Хвалі». Замацаваўся ў якасці асноўнага абаронцы пінчукоў. У студзені 2023 года падоўжыў кантракт з клубам.

Дасягненні
----------

* Беларусь Пераможца Другой лігі чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | Д1 | Дняпро | Беларусь | 1 | 0 |
| 2008 | дубль | Дняпро | Беларусь | 25 | 2 |
| 2009 | Д2 | Ведрыч-97 | Беларусь | 25 | 0 |
| 2010 (1) | Д2 | Ведрыч-97 | Беларусь | 15 | 0 |
| 2010 (2) | Д1 | Дняпро | Беларусь | 3 | 0 |
| 2011 | Д1 | Дняпро | Беларусь | 4 | 0 |
| 2012 | Д2 | Смаргонь | Беларусь | 24 | 2 |
| 2013 | Д2 | Хімік | Беларусь | 28 | 2 |
| 2014 (1) | Д2 | Хімік | Беларусь | 12 | 0 |
| 2014 (2) | Д1 | Дняпро | Беларусь | 4 | 0 |
| 2015 | Д2 | Дняпро | Беларусь | 28 | 2 |
| 2016 (1) | Д1 | Дынама | Беларусь | 15 | 0 |
| 2016 (2) | Д2 | Дняпро | Беларусь | 11 | 2 |
| 2017 | Д1 | Дняпро | Беларусь | 16 | 2 |
| 2018 | Д1 | Дняпро | Беларусь | 21 | 2 |
| 2019 (1) | Д2 | Смалявічы | Беларусь | 7 | 1 |
| 2019 (2) | Д2 | Лакаматыў | Беларусь | 14 | 0 |
| 2020 | Д3 | Дняпро | Беларусь | 23 | 1 |
| 2021 | Д2 | Дняпро | Беларусь | 18 | 2 |
| 2022 | Д2 | Хваля | Беларусь | 21 | 4 |
|

Зноскі
------

1. ↑  Anton Shepelev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Могилевский "Днепр" подписал Шепелева и перевел в основу Сийака
4. ↑  "Днепр" подписал Хилькевича и расстался с Шепелевым
5. ↑  Огар, Чиж, Демешко и еще девять игроков подписали контракты с брестским "Динамо"
6. ↑  Антон Шепелев вернулся в "Днепр"
7. ↑  "Днепр" продлил контракты с Шепелевым и Барсуковым
8. ↑  Жевнеров и Шепелев стали игроками "Смолевичей"
9. ↑  "Энергетик-БГУ" отдал Ращеню в аренду "Смолевичам"
10. ↑  Шепелев подписал контракт с "Локомотивом"
11. ↑  Шепелев и Сидоренко пополнили ряды "Днепра-Могилев"
12. ↑  Антон Шепелев покинул "Днепр"
13. ↑  Антон Шепелев стал игроком "Волны"
14. ↑  Антон Шепелев остаётся в «Волне» (руск.).  Афіцыйны сайт «Хвалі» (31 студзеня 2023). Праверана 1 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |